Σενάριο μαθήματος

«Το χαρούμενο λιβάδι», β’ τεύχος, Βιβλίο Γλώσσας

Γ’ δημοτικού

Συντελεστές: Μπούνταλη Αλεξάνδρα, Δασκάλα 13ου Δ.Σ.

Παναγοπούλου Αναστασία, Δασκάλα 13ου Δ.Σ.

Θεοδωρίδου Αλεξάνδρα, Δασκάλα 21ου Δ.Σ.

Μαρινοπούλου Μαρία, Δασκάλα 21ου Δ.Σ.

Διάρκεια: 4 ώρες

Στόχοι

* Να ανακαλύψουν την έννοια της διαφορετικότητας προσεγγίζοντας τους ήρωες του κειμένου.
* Να εντοπίσουν ομοιότητες και διαφορές και να μπορούν να τις κατηγοριοποιούν ως προς τη σπουδαιότητά τους.
* Να προσδιορίσουν τη θέση του διαφορετικού μέσα στην ομάδα, επισημαίνοντας τις θετικές διαστάσεις της ποικιλομορφίας.
* Να αναπτύξουν στάσεις και αξίες θετικές απέναντι στην διαφορετικότητα, ενδυναμώνοντας την ενσυναίσθησή τους ως προς αυτή.
* Να εξηγούν και να αναδεικνύουν εικαστικά της ομορφιά της διαφορετικότητας.
* Να αναπαριστούν και να παίζουν θεατρικά παιχνίδια με εναλλαγές ρόλων (τυφλός οδηγός, τεχνική της θεατρικής καρέκλας και του τούνελ της συνείδησης).
* Να μπορούν μέσω του διαλόγου να δομήσουν σωστά τα επιχειρήματά τους ώστε να παρουσιάσουν και να υποστηρίξουν της άποψή τους απέναντι σε κοινό.
* Να μπορούν να αναγνωρίσουν συνώνυμες και σύνθετες λέξεις και να τις επεξεργαστούν σε κείμενο.

Εργασίες – Δραστηριότητες

* Θεατρική ανάγνωση του κειμένου από τους μαθητές με διανομή ρόλων.
* Ερωτήσεις 1 και 2 του «Ξεκλειδώνω το κείμενο».
* Δείξε με λόγο και το σώμα σου πώς αισθάνονται οι χαρακτήρες του κειμένου.
* Τι θα αισθανόσουν αν ήσουν στη θέση της παπαρούνας;
* Αξιολόγησε τα επιχειρήματα που έχουν οι μαργαρίτες ως προς την αξιοπιστία τους.
* Αν ήσουν κι εσύ μια μαργαρίτα του λιβαδιού, ποια θα ήταν η στάση σου και ποια επιχειρήματα θα πρόβαλες για να την υποστηρίξεις.
* Απόδωσε εικαστικά την άποψη του κάθε λουλουδιού με χρώματα και εκφράσεις προσώπων.
* Δείξε με το σώμα και τις εκφράσεις ή χειρονομίες σου πώς οι μαργαρίτες θα έκφραζαν τη γνώμη τους σαν συναίσθημα αν δεν μπορούσαν να μιλήσουν.
* Τούνελ συνείδησης: Τα παιδιά σχηματίζουν σε δυάδες με τα χέρια τους ένα τούνελ και ένα παιδί (παπαρούνα ή μαργαρίτα) διασχίζει αργά το τούνελ. Τα παιδιά – τούνελ «αφορίζουν» ένα -ένα με ερωτήσεις ή κριτική το διερχόμενο παιδί, το οποίο απαντά όπως κρίνει στους «αφορισμούς».
* Χωρίζουμε την τάξη σε 4 ομάδες ( 5 ατόμων). Κάθε ομάδα επιχειρηματολογεί ως παπαρούνα ή μαργαρίτα και ένα παιδί παρουσιάζει από την έδρα την επιχειρηματολογία της ομάδας.
* Εργασίες 5, 6, 8 σελ. 52 του Β. Μαθητή.

Αξιολόγηση

1. Άξονες συζήτησης

* Εντοπισμός, κατανόηση και ανοχή – αποδοχή της διαφορετικότητας μέσα από τις ποικίλες μορφές της στο σχολείο και την κοινωνία.
* Εντοπισμός της προσωπικής μας διαφορετικότητας και μοναδικότητας απέναντι στην ομάδα. Συγκερασμός διαφορετικοτήτων.
* Αναστοχασμός των απόψεών μας για τη διαφορετικότητα.

1. Συμπλήρωση και επεξεργασία ερωτηματολογίου σχετικού με την αναγνώριση, την αποδοχή της διαφορετικότητας.
2. Μετατροπή του κειμένου σε ποίημα από τα παιδιά, μελοποίησή του από το δάσκαλο Μουσικής του σχολείου και παρουσίαση του τραγουδιού για την ημέρα «Κατά του σχολικού εκφοβισμού» (6 Μαρτίου).